The Fox and the Hound

The Fox and the Hound ("Si Rubah lan Si Asu Parburon") iku sawijining filem animasi prodhuksi Walt Disney Productions lan dirilis ing biyoskup déning Buena Vista Pictures tanggal 10 Juli 1981. Film iki ya iku dadi filem kaping 24 ing sérial filem animasi klasik Walt Disney. Film iki digawé dhedhasar buku mawa judhul kang padha lan ditulis déning Daniel P. Mannix.

Plot filem iki munjer marang sawijining asu parburon lan sawijining rubah abang kang usaha manggahaké tali kekancan sanadyan loro-loroné iku sajatiné kudu satron. Skenarioné ditulis déning Ted Berman lan Larry Clemmons sarta disutradarani Ted Berman lan Richard Rich.

Kurt Russell, Mickey Rooney, Pearl Bailey, Pat Buttram, Sandy Duncan, Richard Bakalyan, Paul Winchell, Jack Albertson, Jeanette Nolan, Keith Coogan, lan Corey Feldman mèlu ngisi swara filem iki. Film iki macarita prakara sawijining rubah abang Tod kang wiwit cilik kélangan kulawargané lan diingu déning Janda Tweed kamangka tetanggané Amos Slade olèh sawijining anak asu paburon. Tod lan Copper wiwit cilik wis kekancan, nganti diwasa. Banjur Copper dilatih dadi asu paburon lan sasarané ya iku Tod, kancané dhéwé.

Nalika dirilis, filem iki ya iku filem animasi kang larang dhéwé kang naté digawé lan merlokaké béya gedhéné 12 yuta dolar AS. Film iki filem pungkasan "Animasi Klasik Walt Disney" lan uga kang pungkasan Don Bluth mèlu terlibat ing prodhuksiné. Sekuel filem iki, The Fox and the Hound 2, dirilis ing taun 2006. Film iki nduwé slogan Two Friends Who Didn't Know They Were Supposed To Be Enemies.

 Plot 

Nalika anak rubah abang dadi yatim piatu, manuk beluk "Big Mama" (Pearl Bailey), manuk platuk "Boomer" (Paul Winchell), manuk finch "Dinky" (Richard Bakalyan) ngatur supaya anak rubah mau diadopsi déning manungsa ya iku Janda Tweed (Jeanette Nolan). Tweed njenengaké Tod (diswarakaké déning Keith Coogan) amarga ngèlikaké marang bocah cilik kang lagi ajar malku (basa Inggris: toddler). Sauntara iku, tanggané Tweed aran Amos Slade (Jack Albertson) nggawa mulih siji kirik pemburu kang jenengé Copper (Corey Feldman), lan ngenalaké marang asu ajagé kang jenengé Chief (Pat Buttram). Tod lan Copper dadi kanca raket, lan angkat sumpah arep dadi "kanca salawasé". 

 Distribusi 
The Fox and the Hound ngalami peluncuran perdhana ing biyoskup tanggal 10 Juli 1981. Sabanjuré filem iki diluncuraké ulang tanggal 25 Maret 1988. Peluncuran perdhana sajeroning video format VHS tanggal 4 Maret 1994. Ing tanggal 2 Mèi 2000 versi DVD diluncuraké kanggo sapisanan.

 Jenengé para paraga 
 Mickey Rooney lan Keith Coogan minangka Tod: anom rubah abang ibu kang wis diprejaya déning pemburu.
 Kurt Russell lan Corey Feldman minangka Copper: asu ajag anom.
 Pat Buttram minangka Chief: Sawijining asu Afghan hound kang ngancani Copper Tua
 Jeanette Nolan minangka Widow Tweed: Randha kang apik atiné
 Jack Albertson minangka Amos Slade: si penjahat.
 Pearl Bailey minangka Big Mama.
 Sandy Duncan minangka Vixey
 Richard Bakalyan lan Paul Winchell minangka Dinky lan Boomer
 John McIntire minangka Badger
 John Fiedler minangka Porcupine

 Tanggal rilis 
 Brasil: 16 Juli 1981
 Argentina: 23 Juli 1981
 Jerman Kulon: 13 November 1981
 Britania Raya: 17 November 1981
 Italia: 17 November 1981
 Manitoba: 23 November 1981
 Meksiko: 24 November 1981
 Perancis: 25 November 1981
 Spanyol: 27 November 1981
 Sweden: 5 Dhésèmber 1981
 Finlan: 11 Dhésèmber 1981
 Belanda: 24 Dhésèmber 1981
 Australia: 26 Dhésèmber 1981
 Hong Kong: 14 Januari 1982
 Portugal: 18 Fèbruari 1982
 Norway: 22 April 1982
 Jepang: 12 Maret 1983
 China: 31 Oktober 1989

 Pratélan musik filem 
 The Best of Friends
 Lack of Education
 A Huntin' Man
 Goodbye May Seem Forever
 Appericate the Lady

 Direksi Sequence 
 Cliff Nordberg
 Ollie Johnston
 Ron Clements
 Frank Thomas
 Randy Cartwright
 Glen Keane (Beruang)

 Réferènsi 

 Pranala njaba 

 Situs resmi


Kategori:Filem 1981
Kategori:Film Amérikah Sarékat
Kategori:Filem abasa Inggris